ŽUPANIJSKA UPRAVA ZA CESTE

SISAČKO-MOSLAVAČKE ŽUPANIJE

A. Cuvaja 16,  44000  Sisak

I. Izmjene i dopune

FINANCIJSKOG PLANA
ŽUPANIJSKE UPRAVE ZA CESTE SISAČKO-MOSLAVAČKE  ŽUPANIJE 
ZA 2026. GODINU I PROJEKCIJA PLANA ZA 2027. I 2028. GODINU
OBRAZLOŽENJE:
· OPĆI DIO FINANCIJSKOG PLANA

· Obrazloženje prihoda i primitaka, rashoda i izdataka 
· POSEBNI DIO FINANCIJSKOG PLANA

· Obrazloženje programa rashoda i izdataka za sljedeće programe:

· 1000 Rashodi Uprave

· 2000 Redovno i izvanredno održavanje županijskih i lokalnih cesta

· 3000 Otplata kredita
U obrazloženju I. Izmjena i dopuna Financijskog plana za 2026. godinu, dajemo prikaz poslovanja Županijske uprave za ceste S-M županije kroz najvažnije stavke izmjena prihoda i rashoda pojedinačno, za koje navodimo razloge odstupanja od Financijskog plana za 2026. godinu.

OPĆI DIO FINANCIJSKOG PLANA

A. RAČUN PRIHODA I RASHODA
1) PRIHODI UKUPNO
Prihodi ukupno za 2026. godinu umjesto prvotno planiranih 14.440.000 € iznose 14.422.786 €. 
Najveći razlog tome je smanjenje prihoda na skupini 63 (Pomoći iz inozemstva (darovnice) i od subjekata unutar općeg proračuna) zbog manjeg priljeva sredstava tekućih pomoći iz državnog proračuna – smanjenje očekivanih sredstava od Ministarstva unutarnjih poslova Republike Hrvatske za sanaciju i modernizaciju Ž3231 i L33147 Glina - V.Obljaj - D.Žirovac – migrantske rute ukupne duljine 30,15 km.
Unutar iste skupine, povećale su se kapitalne pomoći iz državnog proračuna u ukupnom iznosu od 1.425.000 €:
· MMPI - Rekonstrukcija dva raskrižja i nerazvrstane ceste NC107 na području grada Novske - 1.356.897,00 EUR

· MMPI - Potpora građenja biciklističke infrastrukture na županijskim i lokalnim cestama u 2026. godini - 66.666,66 EUR

Na skupini 64 (Prihodi od imovine) je planirano povećanje od 1.600.000 € u odnosu na izvorni plan. Najveći udio u tim prihodima čini godišnja naknada za uporabu javnih cesta koja se plaća pri registraciji motornih i priključnih vozila, a planirano povećanje prihoda najvećim je dijelom posljedica već zabilježenog povećanog prihoda od cestarine, odnosno naknade iz koje se financiraju županijske uprave za ceste. Na povećanje je dodatno utjecala izmjena propisa kojom su od 1. siječnja 2026. godine povećani iznosi godišnje naknade za uporabu javnih cesta pri registraciji motornih i priključnih vozila.
U izmjene plana je stavljen i prihod na razredu 7 (Prihodi od prodaje nefinancijske imovine), a odnosi se na prodaju službenog automobila. 

2) RASHODI UKUPNO
Rashodi ukupno umjesto prvotno planiranih 14.440.000 € sada iznose 14.422.786 €. Planirani su prema visini prihoda, osobito materijalni rashodi za redovno i izvanredno održavanje i građenje županijskih i lokalnih cesta. 
Rashodi poslovanja se u najvećoj mjeri odnose na skupinu 32 (Materijalni rashodi) koja uključuje redovito i izvanredno održavanje županijskih i lokalnih cesta. Tako je planirani iznos za redovno održavanje povećan sa prvotno planiranih 2.900.000 € na 3.750.000 €. Istovremeno, planirani iznos za izvanredno održavanje je smanjen sa 8.410.000 € na 6.425.076 €.
Bitno je spomenuti da smo u ovoj skupini planirali i projekte vezane uz izvanredno održavanje koji su nešto veći od prvotno planiranog, sa 100.000 na 200.000 €.
U skupini 34 (Financijski rashodi) je došlo do povećanja ostalih nespomenutih financijskih rashoda - trošak naknade za uređenje voda za županijske i lokalne ceste na području Sisačko - moslavačke županije.
U skupini 36 (Pomoći dane u inozemstvo i unutar općeg proračuna) planirano je povećanje pomoći gradskim proračunima - odnose se na obračun i doznaku financijskih sredstava u proračun Grada Siska za financiranje građenja i održavanja nerazvrstanih cesta koje su prenesene u nadležnost Grada Siska, a prethodno su bile kategorizirane kao županijske  i lokalne ceste.
U skupini 4 (Rashodi za nabavu nefinancijske imovine) se planira povećanje rashoda za dodatna ulaganja na nefinancijskoj imovini, sukladno planiranim prihodima od strane MMPI - Rekonstrukcija dva raskrižja i nerazvrstane ceste NC107 na području grada Novske.
B. RAČUN FINANCIRANJA

Rashodi na razredu 5 (Izdaci za financijsku imovinu i otplate zajmova) su ostali isti i Županijska uprava za ceste Sisačko - moslavačke županije više nema obveza po kreditima.
C. PRENESENI VIŠAK ILI PRENESENI MANJAK I VIŠEGODIŠNJI PLAN URAVNOTEŽENJA

Financijski rezultat poslovanja za 2025. godinu utvrđen je u Financijskim izvještajima za 2025. godinu pri čemu je iskazan i prenesen višak prihoda u iznosu od 1.402.326 eura. Višak prihoda se planira utrošiti na radove redovnog i izvanrednog održavanja županijskih i lokalnih cesta na području Sisačko – moslavačke županije.

POSEBNI DIO FINANCIJSKOG PLANA

1. PROGRAM 1000 RASHODI UPRAVE

Rashodi Uprave koji nastaju obavljanjem poslova za Upravu imaju za cilj osigurati nesmetano odvijanje  redovnog i izvanrednog održavanja županijskih i lokalnih cesta.

2. PROGRAM 2000 REDOVNO I IZVANREDNO ODRŽAVANJE ŽUPANIJSKIH I LOKALNIH CESTA
Redovno i izvanredno održavanje županijskih i lokalnih cesta se provodi na razini osiguranja primjerenih uvjeta svim sudionicima u prometu i mogućeg izvršavanja svih zakonskih obveza u obavljanju djelatnosti Županijske uprave za ceste.

Jedan od ciljeva je i modernizirati što je moguće više kilometara cesta u skladu s raspoloživim financijskim sredstvima, a u svrhu poboljšanja sigurnosti i uvjeta na prometnicama.
3. PROGRAM 3000 OTPLATA KREDITA

Osiguranje sredstava za otplatu zajmova. 
U Sisku, 17. srpanj 2026.

